stanford-oval/wikipedia huggingface dataset:
די ג'יי אשבה
ביוגרפיה > שנות העשרה

בשנת 2010 אשבה היה אמור להופיע בישראל עם להקת Guns N' Roses, אך ההופעה בוטלה. בראיון למגזין Mako אמר חברו ללהקה, רון במבלפוט ט'אל כי אינו יודע מה הסיבה לביטולה, אך משער כי מדובר באי מציאת מפרסם.
היינו אמורים להופיע ב-18 וב-19 בדצמבר 2010 בתל אביב. אני לא יודע למה זה לא יצא לפועל, אולי כי זה מאוד יקר ולא היה ספונסר. להביא את Guns לישראל עולה המון כסף, כי זה עם כל הציוד, מופע יקר על במה ענקית. אם היה ספונסר היינו מגיעים
בשנת 2012 נכנסה להקת Guns N' Roses להיכל התהילה של הרוקנ'רול. אשבה ושאר חברי הלהקה לא הגיעו לטקס, כיוון שלא רצו להתקל בגיטריסט הלהקה לשעבר, סלאש, אשר הגיע לקבלת הפרס. בסופו של דבר, הופיעו בטקס סלאש, דאף מק'אגן, סטיבן אדלר, מאט סורום, גילבי קלארק ומיילס קנדי, סולן להקת הסולו של סלאש, Slash Featuring Myles Kennedy and the Conspirators. באותה שנה הופיע אשבה לראשונה בישראל יחד עם להקת Guns N' Roses בפסטיבל סאמרוק 2012 (בו הופיעו להקות היהודים ואגלי קיד ג'ו) והוציא אלבום אינסטרומנטלי שני, אשר נשא את השם "Songs for the Demented Mind". בשנת 2015 הבין כי אינו מצליח להמשיך לשלב את שתי להקותיו בקריירה שלו, והחליט לעזוב את להקת Guns N' Roses בתום סיבוב ההופעות "Appetite for Democracy Tour". באותו יום שעזב את הלהקה הוציא הודעה לתקשורת בה כתב:
הגעתי לנקודה בחיי שבה אני מרגיש שהגיע הזמן להתמסר ללהקתי .Sixx:A.M, אשתי, המעריצים, משפחתי ולהרפתקאות החדשות שהעתיד צופן לי
שנה לאחר שעזב את Guns N' Roses, אשבה ולהקתו, .Sixx:A.M הוציאו לאור את צמד האלבומים "Prayers for the Damned" ו-"Prayers for the Blessed". לכבוד השקת האלבומים, יצאה הלהקה לסיבוב ההופעות "Prayers for the Damned Tour". כאשר הסתיים, יצאה הלהקה להפסקה. באותה שנה השתתף אשבה בפרק הבכורה של העונה השישית של סדרת הריאליטי Counting Cars בערוץ ההיסטוריה, "Sweet Lambo of Mine" (כמחווה לשיר). במסגרת התוכנית שופצה מכונית הלמבורגיני מורצ'יילאגו שלו. בסוף הפרק העניק אשבה למנחה התוכנית, דני קוקר את אחת מהגיטרות שלו בתור מחווה לשיפוץ. בפברואר 2018 הכריזו אשבה ומייקל על Pyromantic, פרויקט חדש המתמקד במוזיקת רוק עם השפעות מסוגות הפופ והדאנס. בשנת 2019 מייקל עזב את הפרויקט, והוא נשכח. באותה שנה .Sixx:A.M התאחדה על מנת להקליט את סינגל הצדקה "Talk to Me" והודיעה על מספר שירים נוספים שהוקלטו ויוקלטו עבור אלבום הלהיטים שלה.
ביוגרפיה > שנות העשרים

בשנת 2020 החזיר אשבה את פרויקט Pyromantic לתחייה בתור פרויקט סולו, ובאותה שנה שחרר את "Hypontic" עם קלי טאקר, "Let's Dance" עם חברו ללהקת .Sixx:A.M, ג'יימס מייקל ו-"Christmas Storm", שיר אינסטרומנטלי ששחרר לכבוד חג המולד. בשנת 2021 שחרר עם להקתו את האלבום Greatest Hits, אשר הכיל 3 שירים חדשים של הלהקה. לפני שחרור האלבום אמר מייקל בראיון למגזין "Metal on Loud" כי הלהקה לא מתכננת סיבוב הופעות או פגישות לכתיבת חומרים חדשים לאחר ש-"Greatest Hits" יצא לאור.
אנחנו אף פעם לא נדע מה לעשות בעתיד, אבל לעת עתה, אנו מסתכלים על זה ("Hits") ואומרים 'זו דרך טובה לסכם את זה (להקת .Sixx:A.M)'
בנוסף, אמר באותו ראיון כי אינו פוסל איחוד עתידי של הלהקה. לאחר שחרור האלבום, הלהקה התפרקה רשמית. בשנת 2022 הקים אשבה את .Ashbaland Inc, חברה המשווקת פריטי מטאוורס תחת שמו עבור IMVU.
חיים אישיים

לאחר שנה מאז שהחלו לצאת יחדיו, אשבה נשא לנטליה הנאו ב-23 בספטמבר 2013 בגיל 40, בעוד שהיא הייתה רק בת 21. את הצעת הנישואין קיים אשבה בתוך מסוק משטרתי. לאחר שפרסם ברשתות החברתיות מכתב תודה למשטרת לאס וגאס על הטיסה, נעצרו הזוג, ונענשו שלושת השוטרים שהטיסו אותם.
דיסקוגרפיה > אלבומי אולפן

| שם | אמן | שנת הוצאה |
| --- | --- | --- |
| "Addiction for the Friction" | עצמו | 1996 |
| "Beautiful Creatures" | Beautiful Creatures | 2001 |
| "My Heroin Diaries" | .Sixx:A.M | 2007 |
| "Saints of Los Angeles" | Mötley Crüe | 2008 |
| "This Is Gonna Hurt" | .Sixx:A.M | 2011 |
| "Songs for the Demented Mind" | עצמו | 2012 |
| "Modern Vintage" | .Sixx:A.M | 2014 |
| "Prayers for the Damned" | .Sixx:A.M | 2016 |
| "Prayers for the Blessed" | .Sixx:A.M | 2016 |
דיסקוגרפיה > אלבומי הופעה

| שם | אמן | שנת הוצאה |
| --- | --- | --- |
| "Live Is Beautiful" | .Sixx:A.M | 2008 |
| "Appetite for Democracy 3D" | Guns N' Roses | 2014 |
דיסקוגרפיה > אלבומי אוסף

| שם | אמן | שנת הוצאה |
| --- | --- | --- |
| "Hits" | .Sixx:A.M | 2021 |
דיסקוגרפיה > מיני אלבומים

| שם | אמן | שנת הוצאה |
| --- | --- | --- |
| "X-Mas in Hell" | .Sixx:A.M | 2008 |
| "7" | .Sixx:A.M | 2011 |
דיסקוגרפיה > הופעות אורח

| שיר | אמן | אלבום | תפקיד | שנה |
| --- | --- | --- | --- | --- |
| Revolution | איימי אלן | I'd Start a Revolution If I Could Get Up in the Morning | גיטרה | 2002 |
| 87 Days | Enuff Z'nuff | Welcome to Blue Island | גיטרה | 2003 |
| Feel This | - | Outlaw Volleyball | הלחנה | 2003 |
| Who I Am | - | Outlaw Volleyball | הלחנה | 2003 |
| Spit You Out | מריון רייבן | Heads Will Roll EP | כתיבה | 2005 |
| Set Me Free | מריון רייבן | Set Me Free | כתיבה | 2007 |
| Thank You for Loving Me | מריון רייבן | Set Me Free | כתיבה | 2007 |
| Reason I'm Alive | Drowning Pool | Full Circle | כתיבה | 2007 |
| Meditations on a Winter | ניל דיימונד | A Cherry Cherry Christmas | כתיבה | 2009 |
| Whatever Gets You Off | The Last Vegas | Whatever Gets You Off | הפקה | 2009 |
| I'm Bad | The Last Vegas | Whatever Gets You Off | הפקה | 2009 |
| High Class Trash | The Last Vegas | Whatever Gets You Off | הפקה | 2009 |
| Loose Lips | The Last Vegas | Whatever Gets You Off | הפקה | 2009 |
| Apologize | The Last Vegas | Whatever Gets You Off | הפקה | 2009 |
| Cherry Red | The Last Vegas | Whatever Gets You Off | הפקה | 2009 |
| Another Love | The Last Vegas | Whatever Gets You Off | הפקה | 2009 |
| Dirty Thing You Do | The Last Vegas | Whatever Gets You Off | הפקה | 2009 |
| White Lies | The Last Vegas | Whatever Gets You Off | הפקה | 2009 |
| Love Me Bad | The Last Vegas | Whatever Gets You Off | הפקה | 2009 |
| Outta My Mind | The Last Vegas | Whatever Gets You Off | הפקה | 2009 |
| Crawling Home | ג'יימס דרבין | Memories of a Beautiful Disaster | כתיבה | 2011 |
אשבה (ימין), אקסל רוז (אמצע) וריצ'רד פורטוס (שמאל) בהופעה של להקת Guns N' Roses בנוטינגהאם, בריטניה ב-22 במאי 2012
אשבה בהופעה עם להקת .Sixx:A.M בפסטיבל Rock Im Park בשנת 2016
אשבה בצילומים לקליפ לשיר "Hypnotic" בשנת 2020
דניאל דגן (קצין)

| --- | --- |
אין תמונה חופשית
 לידה:  27 בנובמבר 1921 ירושלים, פלשתינה (א"י)
 פטירה:  15 בפברואר 2010 (בגיל 88)
 מקום קבורה:  בית הקברות היהודי שדה יהושע (כפר סמיר) 
 מדינה:  ישראל 
 השתייכות:  הצבא הבריטי הצבא הבריטי  צבא הגנה לישראל
 תקופת הפעילות:  1942–1951 (כ־9 שנים)
 דרגה:   לוטננט    סגן-אלוף
 תפקידים בשירות
 מפקד בה"ד 1
 פעולות ומבצעים
 מלחמת העולם השנייה    מלחמת העצמאות
 
דניאל (דני) דגן (קורנפלד) (27 בנובמבר 1921 – 15 בפברואר 2010) היה קצין בבריגדה היהודית ובצה"ל, מפקד בה"ד 1 בשנים 1950–1951.
ביוגרפיה

דגן נולד בירושלים, ב-27 בנובמבר 1921, לפרץ ורחל קורנפלד. במהלך מלחמת העולם השנייה התגייס לצבא הבריטי. בקיץ 1944 נשלח לקורס קצינים מטעם הבריגדה היהודית, ומינואר 1945 כיהן כקצין בבריגדה בפעילויות לחימה שבהן השתתפה.
בתחילת מלחמת העצמאות פיקד בחטיבת אלכסנדרוני על פלוגה של אנשי חי"ש מרמת גן שהתמקמה במחצבות מגדל צדק. הפלוגה השתתפה במבצע נחשון בגדוד של חיים לסקוב, השתתפה בכיבוש דיר מוחיסין ושייח' מוסא.
לאחר המלחמה היה מפקד בית הספר לקצינים של צה"ל.
לאחר סיום שירותו למד כלכלה בתל אביב. בשנת 1960 החל לעבוד בחברת החשמל בה עסק בהקמת תחנות כוח.
הערות שוליים

↑  פרץ דגן, מעריב, 2 ביוני 1963.
↑  היו זמנים: בבריגדה היהודית: מעללי החטיבה היהודית הלוחמת, עמ' 79.
↑  יהודה בן משה, בנתיב הבריגדה, עמ' 168, 191.
↑  אורי מילשטיין, תולדות מלחמת העצמאות, כרך ד', עמ' 193-194.
↑  אריה חשביה, פתח־תקוה 1878–1998, עמ' 234; העמדה הקדמית: מגדל צדק בעבודה, בשמירה, במלחמה, עמ' 123.
↑  אורי מילשטיין, תולדות מלחמת העצמאות, כרך ד', עמ' 214-219.
גסות רוח

גסות רוח היא התנהגות המבטאת חוסר כבוד כלפי הזולת. התנהגות זו סותרת כללי נימוס והתנהגות לזולת אשר מקובלים בדרך כלל בחברה.
בתלמוד, מוצגת משמעות אחרת של הביטוי, שמשמעה חוסר יכולת להתחבר רגשית לליריקה (ירוש' פסח' ה לב.).
ביטויים לגסות רוח

גסות רוח יכולה לבוא לידי ביטוי בדיבור או בתקשורת בלתי-מילולית כמו הבעות פנים, נימת דיבור ומחוות גופניות.
דוגמאות לגסות רוח: חוצפה, חוסר התחשבות, חוסר רגישות, פגיעה בכוונה, חוסר נימוס, עלבון, הפרת איסורים, סטייה ותועבה.
ביטויים לגסות רוח > הבדלים תרבותיים

פעולות שנחשבות במקומות מסוימים כגסות רוח לא בהכרח נחשבות גם במקום אחר כגסות רוח; תפיסת הפעולה יכולה להשתנות בהתאם למקום, לזמן ולהקשר. הבדלים מבחינה חברתית, דתית וזהות מגדרית יכולים להשפיע על ההסתכלות על התנהגות מסוימת. כתוצאה מכך, התנהגות מסוימת שנחשבה למקובלת לחלוטין על ידי קבוצת אנשים אחת, יכולה להיחשב כגסת רוח לחלוטין על ידי קבוצה אנשים אחרת.
למשל, בזמן שקטיפת פרות מעצים שמוצבים ברחוב ברשות הכלל יכולה להיות מעשה לגיטימי במדינה מסוימת, אזי במדינה אחרת יכול הדבר להיות לא מכובד ולא ראוי, אף על פי שאינו מוגדר בחוק כדבר אסור.
היבטים חברתיים

היכולת להבחין בין התנהגויות הנחשבות לגסות רוח בתרבות מסוימת לבין התנהגויות אחרות חשובה ליצירת קשרים בין-אישיים ולהשתלבות בחברה. התנהגות גסת רוח יכולה להשפיע על הרושם הראשוני שהאדם יוצר. במקרים מסוימים, גסות רוח קיצונית עלולה להוות עבירה פלילית. בישראל, למשל, קיימת עבירת לשון הרע שבה מי שמפרסם דברים משפילים ולא מכבדים על אודות אדם אחר, יכול להסתכן בכך שייתבע על ידו וייאלץ לשלם לו פיצויים לפי חוק איסור לשון הרע.
המודעות להתנהגויות גסות רוח והשלכותיהן נרכשת במהלך ההתפתחות החברתית, כחלק מתהליך החיברות, תוך צפייה, למידה וחינוך של ההתנהגויות החברתיות במהלך הצמיחה התרבותית.
דימר

ערך זה עוסק בתרכובת כימית פשוטה. אם התכוונתם לרכיב במעגל חשמלי, ראו .
דימר המורכב משתי חומצות קרבוקסיליות, הנקשרות זו לזו בקשרי מימן
בכימיה, דימר (מיוונית: די - שתיים, מר - יחידה) היא מולקולה או תצמיד (קומפלקס) של מולקולות המורכב משתי יחידות פשוטות יותר - מונומרים. במובן זה ניתן לראות בדימר פולימר קצר מאוד. שתי יחידות הבסיס יכולות להיות זהות, אז מכונה הדימר הומודימר, או שונות ואז הוא מכונה הטרודימר. יצירת דימר ממולקולה אחת נקראת דימריזציה,  והפעולה ההפוכה לה נקראת דיאסוציאציה.
דימרים קוולנטים

דימרים מולקולריים נוצרים לרוב על ידי תגובה בין שתי תרכובות זהות. 2A -> A-A. בדוגמה זו, מונומר "A" עבר דימריזציה לדימר "A-A".
הרבה מולקולות אורגניות קטנות, בעיקר פורמלדהיד, יוצרות בקלות דימרים. בדימר של פורמלדהיד (CH2O) הוא דיוקסטאן (C2H4O2).
דימרים לא קוולנטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כימיה של פולימרים

בהקשר של פולימרים המונח דימר מתייחס למולקולה בעלת פולימריזציה מדרגה 2, ללא קשר לסטויכיומטריה או לתגובות דחיסה. יחס זה שימושי אשר באים לנתח סוכרים. לדוגמה: צלוביוז הוא דימר של גלוקוז, זאת למרות שבריאקציית היצירה שלו נוצרים מים, דבר אשר היה מעמיד אותה כביכול בהקשר של תגובות הידרוליזה.
2C6H12O6 → C12H22O11 + H2O
במקרה זה לדימר יש סטויכיומטריה שונה מזוג המונומרים.
כמו סוכרים גם חומצות אמינו יכולות ליצור דימרים. במקרה זה הדימרים נקראים דו-פפטידים. דוגמה לדו-פפטיד הוא ה-Glycylglycine (אנ'). דו-פפטיד זה מורכב משתי מולקולות גליצין המחוברות זו לזו בקשר פפטידי. דוגמאות נוספות הן אספרטם וקרנוזין (אנ').
דימרים בביוכימיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
האל פיני

| --- | --- |

 לידה:  4 במאי 1956 קואלינגה, ארצות הברית 
 פטירה:  28 באוגוסט 2014 (בגיל 58) פיניקס, ארצות הברית 
 שם לידה:  Harold Thomas Finney 
 ענף מדעי:  מדעי האינפורמציה 
 מקום לימודים:  המכון הטכנולוגי של קליפורניה (1979) 
 
האל פיני (4 במאי 1956 - 28 באוגוסט 2014) היה מפתח בחברת PGP Corporation. הוא היה המפתח השני שהועסק בתפקיד מפתח בחברת PGP (אחרי פיל צימרמן). בתחילת הקריירה שלו, היה מפתח ראשי של כמה משחקי קונסולה מובילים (Adventures of Tron, Armor Ambush, Astroblast, Space Attack). בשנת 1979 סיים את לימודיו במכון הטכנולוגי של קליפורניה, וקיבל תואר BS בהנדסה.
פיני נודע כפעיל בתחום הקריפטוגרפיה. במהלך שנות ה-90, בנוסף להיותו חבר פעיל ברשימת התפוצה של הסייפרפאנק. בין שאר פעולותיו הייתה ניהול של תחרות לשבירת הצופן שבו עשו שימוש בנטסקייפ, ושהיה אסור בייצוא.
בשנת 2004, יצר פיני את מערכת הוכחת העבודה שניתן לעשות בה שימוש חוזר, לפני ביטקוין. בינואר 2009, פיני היה האדם הראשון שקיבל העברת ביטקוין.
באוקטובר 2009, הכריז פיני במאמר בבלוג שהוא אובחן כחולה במחלת ALS באוגוסט 2009. לפני מחלתו, פיני היה אצן פעיל. פיני ואשתו פראן עסקו בגיוס כספים למחקר בתחום. במרץ 2013, פיני פרסם שהפך למשותק, אך המשיך למפתח. הוא עבד על תוכנה נסיונית בשם bcflick לחיזוק ארנקי ביטקוין, תוך שימוש במחשוב אמין (Trusted Computing).
האל פיני נפטר ב-28 באוגוסט 2014, ושומר בהקפאה על ידי קרן אלקור.
דווין האריס

| --- | --- |

האריס בשנת 2012
 לידה:  27 בפברואר 1983 (בן 41) מילווקי שבויסקונסין
 עמדה:  רכז, קלע
 גובה:  1.91 מטר
 מספר:  34
 מכללה:  אוניברסיטת ויסקונסין
 דראפט:  בחירה חמישית, 2004 וושינגטון ויזארדס
 קבוצות כשחקן
 2004–2008   2008–2011   2011–2012   2012–2013   2013–2018   2018  2018–2019:  דאלאס מאבריקס   ניו ג'רזי נטס   יוטה ג'אז   אטלנטה הוקס   דאלאס מאבריקס   דנוור נאגטס דאלאס מאבריקס
 הישגים כשחקן
 הופעה במשחק האולסטאר ב-NBA ‏ (2009)
דווין למאר האריס (באנגלית: Devin Lamar Harris; נולד ב-27 בפברואר 1983 במילווקי, ויסקונסין) הוא כדורסלן אמריקאי המשחק בעמדות הרכז והקלע. גובהו 1.91 מטר.
קריירה מקצועית > דאלאס מאבריקס

האריס נבחר במקום החמישי של דראפט ה-NBA‏ 2004 על ידי וושינגטון ויזארדס, ומיד הועבר לדאלאס מאבריקס, יחד עם ג'רי סטקהאוס וכריסטיאן לייטנר, בתמורה לאנטואן ג'יימיסון. בעונת הרוקי שלו קלע האריס 5.7 נקודות ומסר 2.2 אסיסטים בממוצע למשחק, ובעונתו השנייה בדאלאס השתפר וקלע 9.9 נקודות ומסר 3.2 אסיסטים בממוצע למשחק. בעונה שלאחר מכן קלע 10.2 נקודות ומסר 3.7 אסיסטים. בעונת 2007/2008 הוא המשיך במגמת העלייה וקלע 14.4 נקודות ומסר 5.3 אסיסטים בממוצע למשחק, ואף נבחר לשמש כקפטן דאלאס יחד עם דירק נוביצקי.
קריירה מקצועית > ניו ג'רזי נטס

ב-19 בפברואר 2008 הועבר האריס לניו ג'רזי נטס יחד עם קית' ואן הורן, טרנטון האסל, סאגנה ג'ופ, מוריס אייגר, 3 מיליון דולר ו-2 בחירות דראפט עתידיות, תמורת ג'ייסון קיד, מאליק אלן ואנתוני רייט. במשחק הבכורה שלו בניו ג'רזי נגד מילווקי באקס הוא קלע 21 נקודות ומסר 5 אסיסטים. בעונת 2008/2009 נבחר האריס למשחק האולסטאר. ב-23 בפברואר 2009, 0.2 שניות לסיום המשחק נגד פילדלפיה 76', הוא קלע סל מחצי מגרש שהביא לקבוצתו ניצחון 98–96.
קריירה מקצועית > יוטה ג'אז

ב-23 בפברואר הנטס שלחו את האריס ודריק פייבורס ליוטה ג'אז, בתמורה לדרן ויליאמס..
קריירה מקצועית > אטלנטה הוקס

לקראת עונת 2012/2013 הועבר האריס בטרייד לאטלנטה הוקס, בתמורה למרווין ויליאמס.
קריירה מקצועית > תקופה שנייה בדאלאס

ביולי 2013 חתם על חוזה לעונה אחת בדאלאס, וכשנה לאחר מכן חתם על חוזה ל-4 עונות נוספות בקבוצה.
קריירה מקצועית > דנוור נאגטס

בפברואר 2018 נשלח האריס לדנוור נאגטס כחלק מטרייד משולש במסגרתו נשלחו עמנואל מודיאיי לניו יורק ניקס, ודאג מקדרמוט למאבריקס.
קריירה מקצועית > תקופה שלישית בדאלאס

בסיום עונת 2017/2018, לאחר 27 משחקים עם הנאגטס, חזר האריס לקדנציה שלישית בדאלאס מאבריקס, כשחתם בקבוצה על חוזה לעונה אחת.
סטטיסטיקות הקריירה ב-NBA

נכון לסוף עונת 2018/2019.‏
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | דאלאס | 76 | 19 | 15.4 | 0.429 | 0.336 | 0.757 | 1.3 | 2.2 | 1.0 | 0.3 | 5.7 |
| 2005/2006 | דאלאס | 56 | 4 | 22.8 | 0.469 | 0.238 | 0.716 | 2.2 | 3.2 | 0.9 | 0.3 | 9.9 |
| 2006/2007 | דאלאס | 80 | 61 | 26.0 | 0.492 | 0.280 | 0.824 | 2.5 | 3.7 | 1.2 | 0.3 | 10.2 |
| 2007/2008 | דאלאס | 39 | 39 | 30.4 | 0.483 | 0.357 | 0.821 | 2.3 | 5.3 | 1.4 | 0.1 | 14.4 |
| 2007/2008 | ניו ג'רזי | 25 | 22 | 33.5 | 0.438 | 0.320 | 0.829 | 3.3 | 6.5 | 1.4 | 0.3 | 15.4 |
| 2008/2009 | ניו ג'רזי | 69 | 69 | 36.1 | 0.438 | 0.291 | 0.820 | 3.3 | 6.9 | 1.7 | 0.2 | 21.3 |
| 2009/2010 | ניו ג'רזי | 64 | 61 | 34.7 | 0.403 | 0.276 | 0.798 | 3.2 | 6.6 | 1.2 | 0.3 | 16.9 |
| 2010/2011 | ניו ג'רזי | 54 | 54 | 31.9 | 0.425 | 0.300 | 0.840 | 2.4 | 7.6 | 1.1 | 0.1 | 15.0 |
| 2010/2011 | יוטה | 17 | 16 | 31.2 | 0.413 | 0.357 | 0.811 | 2.4 | 5.4 | 0.8 | 0.1 | 15.8 |
| 2011/2012 | יוטה | 63 | 63 | 27.6 | 0.445 | 0.362 | 0.746 | 1.8 | 5.0 | 1.0 | 0.2 | 11.3 |
| 2012/2013 | אטלנטה | 58 | 34 | 24.5 | 0.438 | 0.335 | 0.727 | 2.0 | 3.4 | 1.1 | 0.2 | 9.9 |
| 2013/2014 | דאלאס | 40 | 0 | 20.5 | 0.378 | 0.307 | 0.800 | 2.1 | 4.5 | 0.7 | 0.1 | 7.9 |
| 2014/2015 | דאלאס | 76 | 3 | 22.2 | 0.418 | 0.357 | 0.815 | 1.8 | 3.1 | 1.0 | 0.2 | 8.8 |
| 2015/2016 | דאלאס | 64 | 0 | 20.0 | 0.447 | 0.329 | 0.721 | 2.2 | 1.8 | 0.9 | 0.2 | 7.6 |
| 2016/2017 | דאלאס | 65 | 0 | 16.7 | 0.399 | 0.328 | 0.829 | 2.0 | 2.1 | 0.7 | 0.1 | 6.7 |
| 2017/2018 | דאלאס | 44 | 1 | 18.3 | 0.415 | 0.352 | 0.830 | 1.9 | 1.9 | 0.8 | 0.2 | 8.5 |
| 2017/2018 | דנוור | 27 | 0 | 19.7 | 0.406 | 0.343 | 0.845 | 1.6 | 2.5 | 0.5 | 0.1 | 8.2 |
| 2018/2019 | דאלאס | 68 | 2 | 15.8 | 0.380 | 0.310 | 0.761 | 1.6 | 1.8 | 0.5 | 0.2 | 6.3 |

| קריירה |  | 985 | 448 | 24.3 | 0.432 | 0.325 | 0.796 | 2.2 | 3.9 | 1.0 | 0.2 | 10.8 |
| אולסטאר |  | 1 | 0 | 17.0 | 0.500 | 0.000 | 0.000 | 1.0 | 0.0 | 0.0 | 0.0 | 6.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2005 | דאלאס | 9 | 0 | 8.9 | 0.438 | 0.333 | 0.667 | 1.2 | 1.2 | 0.4 | 0.1 | 2.4 |
| 2006 | דאלאס | 23 | 15 | 24.3 | 0.480 | 0.000 | 0.703 | 1.7 | 2.2 | 0.8 | 0.1 | 9.4 |
| 2007 | דאלאס | 6 | 6 | 27.2 | 0.492 | 0.300 | 0.737 | 2.0 | 5.0 | 1.0 | 0.2 | 13.2 |
| 2012 | יוטה | 4 | 4 | 30.0 | 0.396 | 0.267 | 0.714 | 1.5 | 3.8 | 0.8 | 0.5 | 13.0 |
| 2013 | אטלנטה | 6 | 6 | 37.5 | 0.365 | 0.200 | 0.680 | 2.8 | 3.7 | 1.7 | 0.2 | 11.3 |
| 2014 | דאלאס | 7 | 0 | 25.1 | 0.470 | 0.440 | 0.875 | 2.4 | 3.9 | 0.3 | 0.3 | 11.4 |
| 2015 | דאלאס | 4 | 0 | 18.5 | 0.348 | 0.000 | 0.889 | 2.0 | 1.0 | 0.5 | 0.0 | 6.0 |
| 2016 | דאלאס | 5 | 0 | 24.2 | 0.500 | 0.308 | 0.500 | 2.8 | 1.6 | 0.6 | 0.0 | 7.8 |

| קריירה |  | 64 | 31 | 23.7 | 0.450 | 0.257 | 0.708 | 1.9 | 2.6 | 0.8 | 0.2 | 9.1 |
הערות שוליים

↑  האריס נשלח בטרייד לניו ג'רזי, באתר ESPN,‏ 20 בפברואר 2008
↑  הג'אז מצרפים את האריס ופייבורס, באתר ESPN,‏ 24 בפברואר 2011
↑  אטלנטה מצרפת את האריס, באתר הקבוצה, 11 ביולי 2012
↑  האריס חותם על הארכת חוזה בדאלאס, באתר USA Today,‏ 7 ביולי 2014
↑  הנאגטס מצרפים את האריס, באתר הקבוצה, 8 בפברואר 2018
↑  האריס חוזר למאבריקס, באתר הקבוצה, 8 באוגוסט 2018
↑  Devin Harris career stats באתר NBA.com
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
גשר צ'לסי

| --- | --- |

 מידע כללי
 סוג:  גשר, גשר תלוי 
 מיקום:  וונדסוורת' 
 מדינה:  הממלכה המאוחדת 
 הקמה ובנייה
 תקופת הבנייה:  ? – 6 במאי 1937
 תאריך פתיחה רשמי:  6 במאי 1937 
 חומרי בנייה:  פלדה 
 אדריכל:  ג'. טופהאם פורסט 
 מידות
 אורך:  213 מ' 
 מידע טכני
 מפתחים:  3 
 קואורדינטות:  51°29′05″N 0°09′00″W﻿ / ﻿51.484722222222°N 0.15°W﻿ / 51.484722222222; -0.15
  (למפת לונדון מוגדלת) קנט סארי ברקשייר בקינגהאם הרטפורדשייר אסקסגשר צ'לסי(למפת לונדון רגילה) קנט סארי בר. בקי. הרטפורדשייר אסקסגשר צ'לסי(למפת קנזינגטון וצ'לסי רגילה) גשר צ'לסי(למפת קנזינגטון וצ'לסי מוגדלת) גשר צ'לסי
 
גשר צ'לסי (באנגלית: Chelsea Bridge) הוא גשר תלוי מעל נהר התמזה במרכז לונדון. הגשר ממוקם בין גשר גרובנור וגשר אלברט.
בצידו הצפונית מהווה הגשר את קו ההפרדה בין שכונת פימליקו שברובע וסטמינסטר במזרח לבין צ'לסי במערב. בית החולים המלכותי צ'לסי מצוי צפונית לגשר.
גשר צ'לסי. מבט מהגדה הצפונית לכיוון מורד הנהר. ברקע - גשר גרובנור, ינואר 2006
בגדה הדרומית של הנהר מגיע הגשר לשכונת ניין אלמס ולבאטרסי. תחנת הכוח באטרסי נמצאת דרומית לגשר, ופארק באטרסי דרומית מערבית לו.
היסטוריה

ההצעה הראשונה להקים גשר במיקום זה הוצעה בשנת 1851 במטרה להקל על הגישה לפארק באטרסי. ההצעה אושרה בחוק של הפרלמנט הבריטי בשנת 1846. בניית הגשר, שתוכנן על ידי תומאס פייג' (Thomas Page) החלה בשנת 1851, והגשר נפתח לציבור ב-28 במרץ 1858 כגשר אגרה. אורכו של הגשר היה 213.36 מטרים (700 רגליים) ואורך המקטע המרכזי בו היה 106.68 מטרים (350 רגליים). הגשר המשיך לפעול כגשר אגרה עד שנת 1879.
הגשר הראשון במיקום זה הוחלף בגשר חדש באורך זהה וברוחב 20 מטר, שתוכנן על ידי ג'. טופהאם פורסט (G. Topham Forest) ונפתח לציבור ב-6 במאי 1937.
גשר זה, ומזנון התה שעליו (המוצג כיום במוזיאון התחבורה של לונדון) הפך נקודת בילוי ידועה לרוקיסטים בשנות ה-60 של המאה ה-20, בשל קרבתו לפארק השעשועים באטרסי.
השיר "גשר צ'לסי" של המלחין בילי סטרייהורן קרוי על שם גשר זה.
לקריאה נוספת

Loobet, Patrick — Battersea Past, 2002, p48. Historical Publications Ltd. ISBN 0-948667-76-1
הולופטיכיוס

| הולופטיכיוס |
| --- | --- |
 מאובן Holoptychius quebecensis  איור אפשרי
תקופה
סוף הדבון-קרבון מיסיסיפי 383–318 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי סנפירים בשרניים
מחלקה:: בעלי סנפירים בשרניים
סדרה:: Porolepiformes
משפחה:: Holoptychiidae
סוג:: הולופטיכיוס
מינים
 H. americanus  H. andersoni  H. flemingi  H. giganteus  H. halli  H. hopkinsii  H. nobilissimus  H. quebecensis
שם מדעי
 Holoptychius ‏אגאסי, 1839

הולופטיכיוס (שם מדעי: Holoptychius) הוא סוג של דג קדום בן למחלקת בעלי סנפירים בשרניים. דג זה היה קרוב ללטימריה המודרנית והיה אחד מאבות החולייתנים היבשתיים המודרניים. הוא חי בעידן הפלאוזואיקון, לפני 318–383 מיליון שנה, בין סוף הדבון לקרבון המיסיסיפי. מאובניו הראשונים נחקרו בידי הגאולוג לואי אגאסי בשנת 1839.
מאפיינים

מאובני הדג נמצאו במגוון אזורים: בריטניה בה נמצא לראשונה, בלגיה, קולומביה, נורווגיה, רוסיה ומדינת פילדלפיה שבארצות הברית.
ההולופטיכיוס היה דג באורך 50 ס"מ עד 1.5 מטר בפרטים הגדולים שהיה ניזון מדגי גרם אחרים. הוא היה בעל פה רחב ובתוכו שיניים רבות קטנות יחסית ועוד שינים דמויי ניבים הקרובות לחיך. היו לו סנפירים מעוגלים, זוג סנפירים מעל הזנב ושלושה זוגות של סנפירי גפיים בשרניים. הזנב הכיל אונה אחת רחבה. דג זה היה איטי יחסית והוא השתמש בפרצי מהירות כדי לעוט על טרפו ממארב.
הולוסייב (רובע)

הולוסייב (באוקראינית: Голосіївський район) הוא רובע או "ראיון" של קייב, עיר הבירה של אוקראינה.
הולוסייב הוא הרובע הגדול ביותר בקייב לפי שטחו. הוא ממוקם על הגדה הימנית של הנהר דנייפר.
בימי קדם הרובע היה שייך ללאוורת קייב-פצ'רסק ונבנה מבתים של אצולת הכנסייה. כעת שטחו משתרע כמעט מחרשצ'אטיק עד לדרום מערב קייב והוא למעשה השער הדרומי והדרום מערבי של קייב. הרובע כולל יותר מ-20 שכונות או אזורים היסטוריים.
הערות שוליים

↑  [https://www.segodnya.ua/longread/goloseevo/index.html Голосеевский район:
парки, достопримечательности
и дорогое жилье], Segodnya.ua
| --- | --- |
בקרת זהויות :  LCCN: nb2021003109  VIAF: 7162060333551401200   WorldCat (עם VIAF): 7162060333551401200 
ערך זה הוא קצרמרבנושא גאוגרפיה של אוקראינה. אתם מוזמנים לתרום לוויקיפדיה ו.
האוונג'רס האפלים

| --- | --- |

קבוצת האוונג'רס האפלים, כפי שהופיעה על עטיפת החוברת Dark Avengers #1 ממרץ 2009, אמנות מאת מייק דאודטו ג'וניור, מרקו ג'ורג'ביק ואדי גרנוב.
 סוג:  קבוצת נבלי-על
 הוצאה לאור:  מארוול קומיקס
 הופעה ראשונה:  Dark Avengers #1 (מרץ 2009)
 יוצרים:  בריאן מייקל בנדיס מייק דאודטו ג'וניור
 מידע
 סטטוס:  לא פעיל
 בסיס:  הבסיס הסודי של ארגון H.A.M.M.E.R
 חברוּּת לשעבר בקבוצה:  סוכן ארצות הברית, נורמן אוסבורן, גורגון, דאקן, איי אפאיק, טוקסיק דוקסי, הארי אוסבורן, מונסטון, ילד מארוול, סקאאר, ראגנארוק, הסנטרי, ארס, טריקשוט, בולזאיי, העקרב, סופריה  (ראו פירוט בהאוונג'רס - דמויות)
 דמויות קשורות
 אויבים:  The New Avengers 
 
האוונג'רס האפלים (באנגלית: Dark Avengers) הייתה קבוצה בדיונית של נבלי-על שהופיעה בחוברות הקומיקס האוונג'רס ביקום מארוול קומיקס. הופעתה הראשונה הייתה בחוברת Dark Avengers #1 ממרץ 2009, והיא נוצרה על ידי הכותב בריאן מייקל בנדיס והמאייר מייק דאודטו ג'וניור.
את הקבוצה הקים נורמן אוסבורן במהלך אירועי "שלטון אפל". אוסבורן - שמוכר כאויבו הגדול ביותר של ספיידרמן בזהותו הגובלין הירוק - הוא כעת נבל לשעבר שחזר למוטב וכאות הוקרה על הדיפת פלישתם של גזע הסקרול באירועי "פלישה סודית", קיבל מהממשלה מנהיגות על סוכנות S.H.I.E.L.D, אותה שינה מן היסוד לארגון חתרני בשם H.A.M.M.E.R, כאשר אסופת נבלי-על משמשת כעושי דברו ומתפקדת כאנטיתזה לקבוצת האוונג'רס.
חברי הקבוצה הם חברי קבוצת ת'נדרבולטס לשעבר, והם כללו בתחילה את דאקן כוולברין, נו-ואר כקפטן מארוול, מונסטון כגברת מארוול, בולזאיי כהוקאיי, מאק גארגן כספיידרמן, ארס והסנטרי. אוסבורן עצמו נוטל את הזהות "איירון פטריוט", ועוטה על עצמו חליפת שריון בנוסח איירון מן, אך צבועה בצבעי אדום-כחול-לבן כשל קפטן אמריקה. הקבוצה עושה את דרכה למדינה הבדיונית לאטבריה, כדי להציל את הנבל דוקטור דום מידיה של מורגן לה-פיי. עם שובם, אוסבורן נאלץ להתמודד עם הופעתו הטלוויזיונית של רונין, שהזכיר לציבור את מעשיו הנפשעים של אוסבורן וכי אין לסמוך עליו.
בקרוסאובר עם אירועי "אקס-מן: אוטופיה", האוונג'רס האפלים מגיעים לסן פרנסיסקו כדי להנחיל משטר צבאי ולפזר מהומות של קבוצות אנטי-מוטאנטיות. כדי לעשות זאת, אוסבורן מקים למורת רוחם של האוונג'רס האפלים את קבוצת אקס-מן האפלים, הכוללת את מיסטיק (כפרופסור אקס), דאקן (כוולברין), המלכה השחורה, נאמור, מסווה ופגיון, אומגה ומימיק (כאנג'ל). לאחר שאמה פרוסט, נאמור, מסווה ופגיון בוגדים בקבוצה, אוסבורן נשבע לנקום באקס-מן.